b'\n_START_ARTICLE_\nAlbertinovac\n_START_SECTION_\nZemljopisni polo\xc5\xbeaj\n_START_PARAGRAPH_\nAlbertinovac se nalazio oko 700 metara sjeverno od dana\xc5\xa1njeg sela Ledenik. U biti dijelovi biv\xc5\xa1eg naselja su bile sada\xc5\xa1nje ulice Ledenika i to ulice Hrvatske Republike, Vladimira Nazora i sjeverni dio dana\xc5\xa1nje ulice Kralja Zvonimira. Sjeverno od biv\xc5\xa1eg naselja nalazi se naselje Niza, sjeverozapadno Breznica Na\xc5\xa1i\xc4\x8dka, sjeveroisto\xc4\x8dno Ko\xc5\xa1ka te isto\xc4\x8dno Andrijevac.\n_START_SECTION_\nPovijest\n_START_PARAGRAPH_\nNaselje osnovano po\xc4\x8detkom 20 stolje\xc4\x87a. Ve\xc4\x87ina stanovnika su bili pripadnici njema\xc4\x8dke nacionalnosti koji su doselili iz Ernestinova nedaleko Osijeka te dijelom iz Karavukova iz Ba\xc4\x8dke. Stanovni\xc5\xa1tvo u to doba najvi\xc5\xa1e dolazi zbog potrage za obradivim zemlji\xc5\xa1tem kojeg je nakon kr\xc4\x8denja \xc5\xa1uma u ovim predjelima bilo u velikim koli\xc4\x8dinama. Nakon uspostave Nezavisne Dr\xc5\xbeave Hrvatske koja je \xc5\xbeeljela posti\xc4\x87i ravnopravnost njema\xc4\x8dke nacionalne manjine naselje od svibnja 1941. preimenovano u Albertinhof. Ve\xc4\x87ina stanovni\xc5\xa1tva krajem Drugog svjetskog rata izbjeglo u Austriju i Njema\xc4\x8dku. Stanovni\xc5\xa1tvo njema\xc4\x8dke manjine koje nije izbjeglo bilo je kasnije od strane vlasti Jugoslavije odvedeno u sabirne logore i protjerano. U prazne ku\xc4\x87e dolaze novi stanovnici te sredinom 50-tih godina, a nakon \xc5\xa1to se \xc5\xa1irenjem oba naselja spajaju, odlukom tada\xc5\xa1njih vlasti prestaje postojati naselje Albertinovac te teritorijalno potpada pod naselje Ledenik. Od toponima koje podsje\xc4\x87aju u dana\xc5\xa1nje vrijeme na to biv\xc5\xa1e naselje ostao je naziv obli\xc5\xbenjeg odvodnog kanala koje nosi ime Albertovac.\n_START_SECTION_\nStanovni\xc5\xa1tvo\n_START_PARAGRAPH_\nKretanje broja stanovnika 1857.-2001.'